ಶಾಸಕ ರಾಜುಗೌಡರಿಂದ ಸಾರ್ವಜನಿಕರ ಕುಂದು ಕೊರತೆ ಸಭೆ ಕಂದಾಯ ಇಲಾಖೆ ಸುರಪುರ ವತಿಯಿಂದ ಹಮ್ಮಿಕೊಂಡಿದ್ದ ಸಾರ್ವಜನಿಕ ಕುಂದು ಕೊರತೆ ಸಭೆಯಲ್ಲಿ ತಾಲ್ಲೂಕಿನ ಸಾರ್ವಜನಿಕ ಕುಂದು ಕೊರತೆಗಳನ್ನು ಆಲಿಸಲಾಯಿತ್ತು, ಶಾಸಕ ನರಸಿಂಹ ನಾಯಕ ರಾಜುಗೌಡ ನೇತೃತ್ವದಲ್ಲಿ ನಗರದ ತಹಸೀಲ ಕಚೇರಿಯ ಸಭಾಂಗಣದಲ್ಲಿ ತಾಲ್ಲೂಕಿನ ಸಾರ್ವಜನಿಕರ ಸಮಸ್ಯೆಗಳನ್ನು ಆಲಿಸಲಾಯಿತು, ಕುಂದು ಕೊರತೆ ಸಭೆ ಮಧ್ಯಾಹ್ನ 1 ಘಂಟೆಗೆ ಪ್ರಾರಂಭವಾಗಬೇಕಾಗಿತ್ತು, ಆದರೆ ಮೂರು ಘಂಟೆ ತಡವಾಗಿ ಸಭೆ ಆರಂಭವಾಯಿತು, ಹಳ್ಳಿಗಳಿಂದ ಬಂದ ಜನರು ಸಭೆ ಆರಂಭಕ್ಕೆ ಕಾದು ಸುಸ್ತಾಗಿದ್ದರು, ಇನ್ನೂ ತಾಲ್ಲೂಕಿನ ವಿವಿಧ ಗ್ರಾಮಗಳಿಂದ ಬಂದಿದ್ದ ಸಾರ್ವಜನಿಕರು ಸಮಸ್ಯೆಗಳ ದಂಡೆ ಹೊತ್ತು ತಂದಿದ್ದರು ಅನೇಕ ಸಮಸ್ಯೆಗಳಿಗೆ ಸ್ಥಳದಲ್ಲಿಯೇ ಅಧಿಕಾರಿಗಳಿಗೆ ಸೂಚಿಸಿ ಬಗೆಹರಿಸುವ ಕೆಲಸ ಶಾಸಕ ರಾಜುಗೌಡ ಮಾಡಿದರು.